35. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Η.221334 της 30 Δεκ. 1966/16 Ιαν. 1967 (ΦΕΚ Β΄ 24) Περί επανεξετάσεως κατόχων αδείας ικανότητος οδηγού οχημάτων. ΄Εχοντες υπ’ όψιν τας διατάξεις του άρθρ. 67 του Ν.Δ. 4233/62 «περί Κυρώσεως του Κώδικος Οδικής Κυκλοφορίας», αποφασίζομεν: Εξουσιοδοτούμεν τας Αστυνομικάς Διευθύνσεις Αθηνών και Πειραιώς και την Ανωτέραν Διοίκησιν Χωροφυλακής Πρωτευούσης, ίνα εν τη αρμοδιότητί της εκάστη και δια την περιοχήν της τέως Διοικήσεως Πρωτευούσης, διατάσσωσι την επανεξέτασιν παντός κατόχου αδείας ικανότητος οδηγού εν γένει, αν γεννώνται αμφιβολίαι περί της ικανότητός του ή και ιατρικήν επανεξέτασίν του, αν γεννώνται αμφιβολίαι περί της ψυχικής ή σωματικής υγείας του. Η παρούσα δημοσιευθήτω δια της Εφημερίδος της Κυβερνήσεως. Η ανωτέρω απόφασις επεξετάθη εις ολόκληρον την περιοχήν την υπαγομένην εις την δικαιοδοσίαν Δ/νσεως Αστυν. Πρ. Πρωτευούσης δια της υπ’ αριθ. Η-37921/1993 της 4/14 Ιαν. 1974 (ΦΕΚ Β΄ 21) αποφ. Υπ. Μεταφορών. 